ISANDA LAUAS
Tere tulemast saatesse!
Mina olen Martti Ojares
ja mu tänane külaline on Teemu Koskela.
Tere tulemast Teemu! - Tänan!
Sa oled igatpidi evangelist, kes räägib inimestele Jeesusest.
Me teeme sinuga kaks saadet,
kuna meil on vaja palju asju läbi vaadata,
uskudes, et Püha Vaim laseb need saated õigesti ära teha.
Aga alguses räägi, millisesse perre sa sündisid
ja kuidas möödus su noorusaeg?
Ma sündisin usklike perre.
Mul on isa ja ema nagu peredes ikka.
Mul on ka üks vanem vend. Mõlemad mu vanemad on usklikud.
Nad on uuestisündinud
ja räägivad ka keeltes, kui nad palvetavad.
Kodus polnud Jumala Sõna just väga tugevalt päevakorras,
aga ma mäletan,
kuidas me vennaga käisime Helsingis Saalemi kiriku pühapäevakoolis.
Olin tollal nii väike, et sellest ma midagi eriti ei mäleta.
Mäletan mingeid lõvisid ja kotkaid.
Kui vanemaks said, kuidas su elu siis edasi läks?
Nagu normaalsetel lastel ja noortel ikka,
oli ka minul kooliaeg.
Teine asi oli mul jalgpall.
7.-9. klassis olingi jalgpalliklassis.
Sain palju jalgpalli-alast koolitust, kuigi olin samas suht arglik poiss.
Aga jalgpalli mängides see argus kadus,
sest ma oskasin seda mängida.
Saatis sind ka jalgpallis edu?
Mingil määral küll.
Mängisin 15-aastasena meeste 2. divisjonis.
Harjutasin Atlantic FC's.
Siis võitsime piirkonna mängud.
Midagi väikest ikka oli.
Millal sa Jeesuse omaks said?
Ma sain usklikuks 15-aastasena.
Käisin tollal 9. klassis, mis oli jalgpalliklass.
Mu klassis oli üks kutt nimega Mikael.
Olen Jumalale ja talle nii tänulik selle eest,
et Mikael kutsus mu ühele noorteõhtule
Helsingi Saalemi kirikus.
Seal saingi usklikuks.
Usun, et selle taga olid ka mu vanemate eestpalved.
Vanemad palvetasid mu eest.
Kuigi me peres Jumala Sõna nii tugevalt päevakorras polnudki.
Aga mu sõber kutsus mind noorteõhtule
ja seal saingi usklikuks.
Puutusin seal ülistuse ajal Jumalaga tugevalt kokku.
Kogesin sinna hoonesse sisenedes suurt rahu.
Natuke isegi imestasin, et mis seal on.
Just ülistuse ajal kogesin suurt Jumala ligiolu ja rahu.
Teadsin esimest korda elus, et Jumal on olemas.
Ma polnud varem arutlenud, kas Jumal on olemas või ei,
aga otsustasin tol õhtul sinna minna ja saingi usklikuks.
Oli sul ka usklikest sõpru?
Minu klassis oli ainult seesama Mikael.
Teisi ma ei tea.
Meie klassis sellest ei räägitud.
On üllatav, et kristlikul maal Soomes,
mis vähemalt nime järgi on kristlik maa
ja millest on ka koolis õpetatud,
on see õpetus koolides muutunud nii nõrgaks,
et mingit usku ei saagi tekkida.
Kahjuks on jah paljuski selles suunas läinud.
Näiteks mu vanemate ja ka sinu ajal oli see asi koolis palju tugevam.
Kui mina koolis käisin,
siis Piiblit enam nii tugevalt ei õpetatud.
Mingid usuõpetuse tunnid olid, aga neid polnud palju.
Kui sa 15-aastaselt usklikuks said, muutis see väga palju.
See hakkas mu elu muutma ja ma hakkasin käima noorteõhtutel.
Samas mängisin ka palju jalgpalli.
Kuid elu hakkas tasapisi muutuma ja üks protsess läks käima.
See, mis mind tegelikult muutis, oli Jumala Sõna, Piibel.
Hakates Piiblit lugema nägin justkui iseennast peeglist.
Lugesin näiteks 1. Korintlaste 13. peatükki,
kus räägitakse palju armastusest.
Armastus ei otsi omakasu, vaid teise kasu.
Armastus ei ärritu ega vihastu.
Armastus annab andeks ega pea meeles paha.
Me peaksimegi käima armastuses.
Jumala Sõna hakkas mind muutma nii,
et nägin seda oma elus kui peeglina.
Jumala Sõna paljastas mulle,
kus käitusin, rääkisin või tegin valesti.
Lugesin Piiblit
ja palvetasin selle alusel, mida Piiblist nägin.
"Jeesus, anna andeks!
Tahan edaspidi teha õigesti,
nii et muuda mind ja anna mulle väge!"
Nii hakkaski Jumala Vaim mind muutma.
Ma tahan elada Jumala Sõna järgi ja järgida Jeesust,
sest see on toonud mu ellu suure muutuse.
Võrreldes oma elu enne oma 15. eluaastat
ja aastatel peale seda,
siis oli see vist sulle endalegi üllatuseks:
"Tohoh! Nii see elu nüüd lähebki!"
Sa olid Jeesusesse armunud.
Muidugi oli see üllatus.
Ma polnud varem mõelnud, kas Jumal on olemas.
Ma ei mõelnud, kuidas maailm tekkis.
Ma ei mõelnud enne seda nendele asjadele,
aga kui läksin noortekatele, kogesin Jumala väge ja ligiolu.
Seal räägiti Jeesusest,
et Ta suri ristil meie halbade tegude ja pattude eest,
et saaksime puhta südame, oma patud andeks ja igavese elu.
Kogedes Jumala ligiolu ja kuuldes Tema head sõnumit,
palusin Jumalalt andeks.
Kogesin palvetades rahu südames.
See hakkas mind selliselt muutma,
et tahtsin armastada nõnda nagu Jumal armastab.
Elada teiste suhtes armastuses, mitte enam halba meeles pidades,
vaid andestades üksteisele, kõik see, mis tehtud.
Mitte meeles pidades neid asju, vaid unustades need
nagu Jumal unustab meiegi patud, kui need andeks palume.
See täiuslik armastus, kus me otsime teiste kasu -
aitame neid ja teenime neid sõnade- ja tegudega
armastuse positsioonilt.
Jumala Sõna ütleb:
"Kõike, mida sa teed, tee armastuses!"
See on seletamatu tahe imeda seda tõde Piiblist enesesse.
Inimene ei saa seda teha oma inimlikus jõus.
Mis sa arvad, kui palju Jeesus sind armastas ja juhtis,
kui Ta sai su sellise uudishimu juurde uurida tõde?
See algas kindlasti sellest, et käisin ka koguduses.
Sellest, et ma teadsin, et Piibel on Jumala Sõna.
Mul oli oma Piibel, mida hakkasin lugema
ja Jumal hakkas mind kõnetama selle kaudu.
Hiljem ka palvetades,
kui õppisin palve ajal kuulma Jumala häält.
Aga just Jumala Sõna kaudu hakkas Ta mind kõnetama.
Hakkasin nägema oma elus vigu.
Seda, kuidas ma ei peaks käituma, vaid kuidas just peaksin käituma.
Ühtlasi tekkis mul mure hukkuvate hingede pärast.
Nägin enda ümber väga palju kurjust ja jumalatust.
Inimesed ei usu Jeesusesse ega tunne Teda.
Nii tekkis mul tahe rääkida inimestele Jeesusest.
Jumala Sõna õpetab meile,
et ühed lähevad igavesse ellu ja teised igavesse hukatusse.
Sellise nägemuse sain ma Jumala Sõnast
ja see tekitas minus tahte rääkida inimestele Jeesusest.
Tahan jagada inimestele evangeeliumi,
sest muidu nad ei pruugi kuulda, et nad võiksid pärida igavese elu.
Sul tekkis suur tahe,
kuigi nagu ennist ütlesid - sa olid algul suht arglik.
Nii et tahe oli olemas, aga seda takistas arglikkus.
Just nii oligi.
Räägingi, et mu elus oli suur muutus.
Kui me enne olin inimestega suheldes hästi arg ja tagasihoidlik
ja seda argust on mu lihalikus loomuses veel tänagi,
siis samas Piibel ütleb,
et Jumala õiged on julged nagu noored lõvid.
Jeesus me sees on julge ja püha
ja Temas oleme me kartmatud ja julged.
Kui Jumala Sõna ja Jumala Vaim valitsevad,
tuleb ka julgus.
Jagan ühe tunnistuse.
Olin alguses tõeliselt arg teistega suhtlemisel,
aga samas tahtsin rääkida inimestele Jeesusest,
sest tahtsin, et nad saaksid taevasse, mitte igavesse hukatusse
selle kurja tõttu, mida nad teevad.
Patu palk on surm,
kuid on olemas ka teine surm - tulejärv.
Nii peavad inimesed saama oma patud andeks,
et pärida igavene elu.
Seetõttu tekkiski mul tahe rääkida Jeesusest.
Samas aga olin tõeliselt arg.
Mis mind alguses aitas, oli see, et läksin koos sõber Kariga.
Tema käis evangeliseerimas
ja mul oli ka tugev tahe minna, aga samas olin väga arg.
Tänaseks aga olen tõeliselt muutunud, julgedes minna ka üksi.
Käin juba mitu korda nädalas üksi, rääkides mikrofoni ja kõlari kaudu.
Näiteks mitu korda nädalas Elieli platsil, Helsingi keskuses.
Olen tõeliselt muutunud ja argusest lahti saanud.
Nüüd ma julgen ja tahan rääkida Jeesusest,
omades selleks ka julgust.
Kas Jumal pani sulle südamele
pidada valjuhäälseid kõnesid suurematele inimhulkadele?
Nii oli.
Ma muidu alustasin traktaatidega ja inimestega kohtumisega.
Tegin seda mitu aastat nii Soomes kui ka Eestis.
Kui ma kord palvetasin,
siis Jumal andis mulle nägemuse mikrofonist.
Kui seda nägin, sain sellise sõna: "Sellisel moel olen viljakam."
Sain omale südamesse hankida mikrofon ja kõlar
ja kuulutada sel moel evangeeliumi.
Enne, olles evangeliseerinud 2 tundi,
kohtasin u 10 inimest ja andsin neile traktaadi.
Vestlesin kas terve seltskonnaga või üksikisikuga.
See tegi u 10 inimest paari tunni jooksul.
Hiljem aga arvutasin ligikaudu 100 inimest minutis,
kes kõndisid Elieli väljakul.
See tegi u 6000 inimest tunnis ja 12 000 inimest 2 tunni jooksul.
Selliselt suutsin kõnetada tuhandeid inimesi.
Kuulutasin Jumala Sõna, mis võib muuta inimese südame.
See toob inimese südamesse usu ja ta saab päästetud.
Olles kuulutanud sadadele ja tuhandetele
tänaval mööduvatele inimestele,
siis millise vastuvõtu osaliseks oled saanud?
Täitsa erineva. Ühtedele ma meeldin, teistele mitte.
Paljud usklikud on väga rõõmsad.
Paljud mööduvad usklikud turistid
ütlevad: "Wau, keegi kuulutab evangeeliumi!"
ja viskavad pöidlad püsti.
On ka neid, kes tulevad juttu ajama ja paluvad eestpalvet.
Aga samas on ka väga tugevat vastureaktsiooni,
kus ei visata pöialt püsti, vaid näidatakse muid märke.
Mu pihta on mõned korrad sülitatud ja ka kaks korda vastu pead löödud.
On väga palju sõimu ja pilkamist.
Aga Jumala Sõna ka ütleb,
et kui tahame elada jumalakartlikult Jeesuses,
käia koos Temaga
ja elada Temas ning Tema eeskuju järgi,
siis me saamegi vaenualusteks.
Kuid Jeesus on kutsunud meid
kuulutama evangeeliumi kõigele loodule.
Oled viibinud palju pealinna piirkonnas,
aga kas mujal ka?
Jah. Käin ka teistes Soome linnades, aga palvetan enne seda.
Jumal paneb mu südamele kohti, kuhu minna.
Olen käinud Joensuus, Turus, Tamperes ja mujalgi Soomes.
Kõiki kohti ei mäletagi enam.
Jumal saatis mind ka Eestisse.
Võiksin sellest rääkida.
No räägi, kuidas see algas?
Teatavasti pani Püha Vaim selle sulle südamele.
See oli nii, et palvetasin
ja Jumal andis mulle nägemuse Eesti lipust.
Ta ütles mulle, et nüüd on aeg minna Eestisse
ja andis mulle ka teada, mis mind seal ees ootab.
Näiteks rääkida ka seal näljahädast ja tagasitulekust koos Iisraeliga.
Ennekõike aga evangeliseerida.
Jumal tahab avada uusi allikaid; inimeste südamete allikad,
et Jeesus võiks me kaudu tugevamini mõju avaldada.
Peame olema julged, et Jumal saaks meie kaudu mõjutada.
Kuid Jumal läkitas mu Eestisse, kus olin veidi üle aasta.
Käisin seal mitmes linnas ja kuulutasin evangeeliumi.
Kuidas sa eesti keele selgeks said?
Õppisin keele ära just praktilises igapäevakõnes.
Lugesin eestikeelset Piiblit, Samaaria misjonis Haapsalus olles.
Ma ka ööbisin seal ja käisin sealses koguduses.
Eesti ja soome keeled on sarnased,
nii et soomlase jaoks pole seda raske õppida,
kui sellega igapäevaselt kokku puutud nagu mina,
Nii õppisin selle suhtlemise käigus tasapisi ära.
Eesti oli 50 aastat Nõukogude Liidu võimu all,
mil Jumala Sõna oli seal keelatud.
Seal on paar sugupõlve, kes pole sellest eriti kuulnudki.
Kas puutusid ka kokku sellega, et seal oli inimesi,
kes polnud kunagi Jeesusest kuulnudki?
Eestis nägin seda, et seal on inimesi, kes sellest asjast eriti midagi ei tea.
Soomeski on neid inimesi, eriti noori, kes sellest midagi ei tea,
aga ma nägin, et Eestis on tegelikult palju parem vastuvõtlikkus,
kui näiteks Helsingis, Turus
või kasvõi Stockholmis, kus ma ka käisin.
Eestis võtavad inimesed vaimulikku lugemisvara
palju paremini vastu.
Nad tahavad isegi rääkida sel teemal. Eriti just Eesti noored.
Kui sa oled evangelist, siis tahan julgustada sind paluma,
kuhu Jumal sind saadab.
Eestis nägin, et nii venekeelse, kui ka eestikeelse elanikkonna seas
oli parem vastuvõtt, kui Helsingis.
Kuigi Jumal tahab kõigile evangeeliumi kuulutada,
kuulatakse siis või mitte.
Soomes on evangeelium olnud "pakkumisel"
kes teab, kui kaua juba,
aga religioossuse vaim on ligi hiilinud.
Kalevi Lehtinen ütles, et religioon on vaktsiin usu vastu.
Inimene saab maitsta seda sama, mida vaktsiin teeb haiguse vastu.
Soomes on veel lisaks uhkus ja enesega hakkama saamine
tugevdanud suhtumist:
"Olen sellest juba kuulnud ja mulle sellest piisab."
Jah. Jumal teab kõiki neid põhjuseid, miks inimesed pole nii vastuvõtlikud.
Teisalt on see, et siin on varem tehtud palju evangeelset tööd.
Siin on ka rohkem usklikke, kui Eestis.
Paljudel inimestel aga on sellele selge vastureaktsioon
ja nad peavad usuasju kuidagi halvaks.
Varem oli Soome koolides evangeelium päevakorras,
aga praegu on olukord teistsugune.
Kui sa kuulutad evangeeliumi,
siis alati juhtub midagi ehk Jumal tegutseb.
Too mõni näide, et saaksime neist rohkem rääkida.
Üks näide puudutab Olari-nimelist meest.
Kohtasin teda korduvalt raudteejaama juures, Elieli väljakul
ja vestlesin temaga mitu korda.
Kui ma teda viimati nägin, ütles ta, et ta palus esimest korda Jumalat.
Palvetasin ta eest veelkord ja kutsusin ta ka kirikusse,
kuna olen Helsingi Siioni kiriku evangelist
ja töötan ka noortega.
Kutsusin ka selle mehe kogudusse.
Mul on olnud mitmesuguseid kohtumisi.
Ühtedele see meeldib, teistele mitte.
Suurem osa inimesi
kõnnib evangeeliumi kuulutamise ajal lihtsalt mööda,
aga nad kuulevad siiski Jumala Sõna,
mis muudab ja teeb tööd inimeste südames.
Mõned soovivad ka vestelda ja eestpalvet.
Jumal tahab inimesi aidata.
Inimesed kogevad peale palvetamist, et nad on vabad.
Palvetasin ühe välismaa mehe eest. Tõstsin käe ja ta kukkus maha.
See oli otse raudteejaamas ja oli eriline olukord.
Mul on olnud erinevaid olukordi. Võin tuua ühe näite Eestist.
See julgustab ka mind ennast, kui evangeelse töö tegijat väga.
Olin kord sügisel Rakveres evangeliseerimas.
Jumal pani mulle südamesse minna just Rakverre evangeliseerima.
Seal toimus palju häid kohtumisi. Eriti noortega.
Erinevalt Soomest
saab Eesti noortele ja ka teistele paremini evangeeliumi kuulutada.
Aasta hiljem, sügisel, läksin sinna tagasi.
Mulle tuli südamesse minna sinna tagasi.
Korraldsin seal ka evangeliseerimise kursused.
Kohtusin ühe noorega, kes rääkis mulle,
et ta sai minult aasta tagasi ühe traktaadi.
Ta kuulis Jeesusest ja hakkas asjaga lähemalt tutvuma.
Ta ütles, et ta sai usklikuks.
See just julgustab väga, et see töö pole asjatu.
Me teame ka Jumala Sõna kohta, et see ei tule tühjalt tagasi.
Kuuluta julgelt Jumala Sõna,
sest evangeeliumist rääkimine muudab inimest.
Kui inimene saab usklikuks, siis me näeme, mis juhtuma hakkab.
See on pöördeline lugu inimese elus.
See on hoopis vastupidine suund sellele suunale, mis viib hukatusse.
Nii see on.
Nagu Efeslaste kirjas öeldakse,
et Tema päästis meid pimeduse riigist oma armsa Poja Jeesuse riiki.
Meie riik on eriline. See on valguse riik.
Meid kutsutakse teisi armastama.
Meid kutsutakse juba meie positsioonidest alates
mõtetes, kõnes ja tegudes
teineteisele hommikust õhtuni head tegema.
Otsima teise kasu ja püüda teda aidata.
Kui evangeeliumist räägitakse palju, siis seal on see väljakutse,
kas armastad oma ligimest nagu iseennast?
Sa peaksid tegema teisele sama, mida sa tahad, et sulle tehtaks.
Kuidas sa armastad inimest,
kes on teel igavesse lahutusse Jumalast?
Ta on oma halbade tegude ja patu tõttu Jumalast lahus.
Ta pole teel taevasse.
Kuidas me armastame inimest?
Meie ülesanne on rääkida inimestele Jeesusest.
Jeesus andis meile selle käsu
minna ja kuulutada kõigele loodule evangeeliumi.
Ta andis meile ka eeskuju, sest Ta ise tegi seda.
Meie ülesanne on rääkida inimestele Jeesusest
ja armastada inimesi.
Jeesus muutis ka minu elu ja andestas kõik mu patud.
Me saame üheks Jumala Pühas Vaimus
ja me saame ka uue elu.
Kui me armastame ligimest, siis peame temast ka hoolima.
Inglise keeles on väljend "Sharing is caring"
ehk jagamine on hoolimine.
Kui sa hoolid teisest inimesest, siis sa ka armastad teda.
Sa armastad teda ja tahad talle rääkida ka Päästjast.
Inimene võib pääseda igavesest karistusest
ja saada Jeesuse kaudu lepitatud Jumalaga,
leides igavese elu.
Meid kutsutakse armastama üksteist nagu iseennast.
Kui sul on nii suur tahe evangeliseerida,
siis sul peab olema ka püsivalt jõudu selleks.
Olen kuulnud, et see lähtub Jumala Sõnast ja palvest.
See on see jõud, mida ammutad, lastel end ka Pühal Vaimul juhtida.
Nii on.
Kui oleme palves,
kogeme Jumala rahu ja Tema väelist ligiolu.
Samuti Püha Vaimu väge. See on vägev.
See annab ka innukust.
Püha Vaim kõnetab meid,
näitab meile mõne nägemuse või paneb meile midagi südamele,
andes ka mõtteid, mida teha, kuhu minna jne.
Ta tahab mõjutada meid ka tänaval.
Sa lihtsalt koged südames: "Mine räägi talle."
Olin algul väga arg rääkima,
nii et pidin astuma igasuguseid samme.
Pidin hirmu ära võitma just nende hirmudega silmitsi seistes.
Kui on asju, mis on meie jaoks ebamugavustsooniks
ja me ei julge näiteks minna teistega rääkima,
siis peaksime võitma selle kartuse ja minema sinna ebamugavustsooni.
Viibima seal tsoonis nii kaua, kuni sellest saab me mugavustsoon.
Sedamoodi olen ka mina võitnud oma hirmud.
Olen saanud julgust kuulutada evangeeliumi,
mistõttu kutsungi üles olema julged evangeeliumi kuulutamisel.
Jumala Sõna ja palve annavadki julgust ja õhutust
evangeeliumi kuulutamisel ja Jumala Sõna edasi viimisel.
Mul on selline arusaam,
et üks "relv" on see, kui me räägime Jumala tegudest.
Ka sina oled sellele viidanud.
On sul veel 1-2 näidet selle kohta,
kus on näha, et see on Jumala tegu, mitte inimese tegu?
Sain täna hommikul ühe sõnumi. See on mul just ees.
Üks Siioni koguduse õde saatis mulle täna hommikul sõnumi:
"Kui sa mu eest kolmapäeval palvetasid,
magasin järgmisel ööl nii hästi,
et ei ärganud kordagi valude peale üles.
Ma pole mitu kuud nii hästi maganud. Jumal on hea ja rikas armu poolest!"
Jumal vabastab ja tervendab inimesi.
Kui mõnedel inimestel on raskusi,
siis koos Jumalaga pole mingeid raskusi.
Tuleks paluda Jeesuse nimel.
Uskuda palvesse ja seda, et Jeesus tahab inimest aidata.
Ta tahab anda andeks.
Ta tahab tuua vabadust.
Ta tahab tervendada ja inimest aidata,
sest tema on armastus ja Ta otsib meie kasu.
Me peame olema õige Jumala pilt Tema armastusest ja headusest,
et saaksime seda usus palvetada, nagu armastus usub kõike.
Inimene saab kogeda Jumala muutvat väge siis,
kui me teda õnnistame ja tema eest Jeesuse nimel palvetame
Tänapäeva inimeste seas on palju haigusi
ja mitmesugust lootusetust.
Me peaksime pakkuma neile lootust,
sest kust nad muidu selle lootuse leiaksid?
See on just see, millest sa just rääkisid.
Sul on nüüd veel paar minutit aega, mistõttu ütle midagi me vaatajatele!
Ma palvetan nüüd.
Jumal, ma tänan selle eest, et Sinu ligiolu Jeesuses on praegu siin
ja ka kodudes, kus seda saadet vaadatakse.
Ma palun Jeesuse võimsal nimel ja vere läbi - puuduta igat vaatajat!
Me palvetame, Jumal, et tervendaksid haigeid.
Sa võid panna oma kodus
käed enese peale ja oma haige koha peale.
Me palvetame koos
ja nõustume Jeesuse nimel ning Tema vere väes,
et need, kes panevad käed haigete peale, saavad terveks.
Aitäh Jumal, et saad vabastada ja tervendada ärevusest,
masendusest, kartusest ja häbist!
Me õnnistame Jeesuse nimel üksteist.
Aitäh Jumal, et Sa õnnistad meid!
Jumal, me palume ka,
et annaksid meile julgust kuulutada evangeeliumi.
Anna meile julgust armastada inimesi ja anda neile edasi see hea sõnum,
mida neil on vaja kuulda, et saada päästetud.
Kallis sõber, on tähtis, et jagaksime inimestele evangeeliumi.
Jumala Sõna muudab inimest.
Püha Vaim mõjutab Jumala Sõna kaudu.
Meie ülesanne on kuulutada Jumala Sõna.
Me ei kuuluta iseennast, vaid Jeesust.
Meil on tähtis palju palvetada ja evangeeliumi kuulutada.
Jeesus on meid selleks kutsunud Teda järgima
ja elama selle eeskuju järgi, mille Ta ise meile andis.
Jeesus ise palvetas palju, evangeliseeris ja ka õpetas.
Evangeliseerimine on toimunud läbi ajaloo,
aga meil on selline arusaam,
et selle osatähtsus on tasapisi langenud.
Nii peame muutma nüüd suunda, et rohkem hingesid saaks päästetud.
Kui kõik räägiksid üksteisele, mida head Jumal on teinud,
siis see leviks kui kulutuli.
Just nii!
Aitäh Teemu selle esimese saate eest!
Teises saates läheme natuke tänasesse päeva
ja vaatame võimalikke ohutegureid,
mida Püha Vaim on ka sulle ilmutanud.
Aitäh!
Kui soovid toetada Eesti TV7 tööd, helista 900 1770 (kõne hind 10 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa